**HOTĂRÂREA Nr.43/27.02.2020**

**privind aprobarea diminuării prețurilor de pornire la licitație a unor partizi din masa lemnoasă provenită din fondul forestier al municipiului Satu Mare administrată de Ocolul Silvic Satu Mare**

 Consiliul Local al Municipiului Satu Mare întrunit în şedinţa ordinară din data de 27.02.2020,

Analizând proiectul de hotărâre înregistrat sub nr 10033/ 19.02.2020, referatul de aprobare al primarului municipiului Satu Mare, înregistrat sub nr. 10032/ 19.02.2020 în calitate de iniţiator, raportul de specialitate comun al Serviciul Fond Funciar și Legile Proprietății și Direcției economice, înregistart sub nr. 10031/19.02.2020, avizele comisiilor de specialitate ale Consiliului Local Satu Mare.

Având în vedere solicitarea Ocolului Silvic Satu Mare nr. 363/22.01.2020 înregistrată sub nr. 8761/13.02.2020 la Primăria municipiului Satu Mare.

 În baza prevederilor art. 1 lit (q), art. 4 alin (1), art. 20 alin (5), (6) și (7), precum și art 45 alin. (1), (11), (12) și (13) din Regulamentului de valorificare a masei lemnoase din fondul forestier proprietate public aprobat prin H.G. nr. 715/05.10.2017, cu modificările şi completările ulterioare.

 Având în vedere prevederile art. 59 din Legea nr. 46/2008, Codul Silvic, republicat cu modificările şi completările ulterioare,

 Ţinând seama de prevederile Legii nr.24/2000 privind normele de tehnică legislative pentru elaborarea actelor normative,republicată, cu modificările şi completările ulterioare,

 În temeiul prevederilor art. 129 alin. ( 2 ) lit. c), art. 139 alin. (3) lit. g) şi art. 196 alin. (1) lit. a) din O.U.G. nr. 57/2019 privind Codul administrativ, cu modificările şi completările ulterioare.

 Adoptă prezenta,

**HOTĂRÂRE:**

 **Art.1**. Se aprobă diminuarea prețului de pornire la licitație deschisă cu strigare a masei lemnoase provenită din producția anului 2019, aprobată spre valorificare prin pozițiile nr 1, 3 și 4 din Anexa nr. 2 la HCL nr. 117/30.05.2019, conform anexei nr. 1 care face parte integrantă din prezenta hotărâre.

**Art.2**. Se aprobă diminuarea prețului de pornire la licitație deschisă cu strigare a masei lemnoase provenită din producția anului 2019, aprobată spre valorificare prin poziția nr 1, din anexa nr. 2 la HCL nr. 178/29.08.2019, conform anexei nr. 2 care face parte integrantă din prezenta hotărâre.

 **Art.3.** Prezenta hotărâre abrogă pozițiile 1, 3 și 4 din anexa nr. 2 la HCL nr. 117/30.05.2020 și poziția nr. 1 din anexa nr. 2 la HCL nr. 178/29.08.2019.

 **Art.4.** Cu ducerea la îndeplinire a prezentei se încredinţează Primarul municipiului Satu Mare, Serviciul Fond Funciar și Legile Proprietății, Direcţia Economică din cadrul Aparatului de Specialitate al Primarului şi Ocolului Sivic Satu Mare.

 **Art.5.** Prezenta Hotărâre se comunică, prin intermediul Secretarului general, în termenul prevăzut de lege: Primarului municipiului Satu Mare, Instituţiei Prefectului judeţului Satu Mare, Ocolului Silvic Satu Mare, Serviciul Fond Funciar și Legile Proprietății, Direcţiei Economică din cadrul Aparatului de Specialitate al Primarului.

**Președinte de ședință, Contrasemnează**

 **Albu Adrian Secretar general,**

 **Mihaela Maria Racolţa**

Prezenta hotărâre a fost adoptată cu respectarea prevederilor art. 139 alin. (3) lit.g) din O.U.G. nr. 57/2019 privind Codul administrativ;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 21 |
| Nr total al consilierilor absenţi | 2 |
| Voturi pentru | 21 |
| Voturi împotrivă | 0 |
| Abţineri | 0 |

Redactat în 6 exemplare originale